Hella (nimi)

Hella on naisen etunimi. Se on Helga-nimen saksalais-skandinaavinen muoto, joka on syntynyt assimilaation kautta. Lisäksi Hella voidaan tulkita Helenan, Helenen, Eleonoran ja Elisabetin lyhentymäksi. Virossa se saattaa pohjautua myös sanaan hell, jonka merkityksiä ovat ’hellä’, ’lempeä’ ja ’arka’.

Suomalaisilla Hella-etunimi on harvinainen. Digi- ja väestötietoviraston mukaan tämännimisiä naisia on vuoteen 2023 mennessä tilastoitu noin 50–60. Heistä suurin osa on syntynyt 1900-luvun alkupuoliskolla.

Hellalla ei ole nimipäivää almanakassa.

Tunnettuja Helloja 
 Hella Haasse (1918–2011), alankomaalainen kirjailija
 Hella Wuolijoki (1886–1954), suomenvirolainen näytelmäkirjailija, kansanedustaja ja Yleisradion pääjohtaja

Hella taiteilijanimenä
 Hella (s. 1985), hard rock -yhtye Lordin kosketinsoittaja ja laulaja

Lähteet 

Etunimet